钦定古今图书集成/明伦汇编/氏族典/第146卷 > 孙缅
## 钦定古今图书集成/明伦汇编/氏族典/第146卷 > 孙缅

按《尚友录》：缅为浔阳太守，一日出游江渚，见一轻舟
凌波隐显，俄而渔父至，神韵清洒，垂纶长啸。缅心异
之，因为取鱼。渔父笑而答曰：“其钓非钓，宁卖鱼者耶？”
缅益怪之，遂褰裳涉水，谓曰：“窃观先生，有道者也，何
不出赞缉熙之美，而自晦若是也？”答曰：“仆山海狂人，
不达世务，乃歌曰：‘竹竿籊籊，湖水悠悠。相忘为乐，贪
饵吞钩。非夷非惠，聊以忘忧’。”歌竟，悠然鼓棹而去。